Lolland-Falsters Stifts-Tidende, 1845-11-29
Blandinger. Da Keiserinden af Rusland paa sin sidste Reise overnattede i Gera, bemærkede hun, at der ligger en Mølle i Nærheden af Gjæstgivergaarden zum russischen Hof og at hun desaarsag ikke vilde kunne sove om Natten. Hun lod derfor Mølleren spørge, hvad han forlangte for at lade Møllen staae stille Natten over. Han forlangte 50 Dlr., som han ogsaa strax fik. Keiserinden, sov rolig i denne Nat; men Mølleren, som var vant til Møllens Klappen, fik ikke Søvn i sine Øine. Fra Frankfurt hedder det under 8de Novbr.: Politiet har her ladet udgaae et Stikbrev, ledsaget af understøttende Bilag, for at opdage og faae udleveret to fra Wiesbaden undvegne Bedragere. Dette Stikbrev circulerer aftrykt i meere end 2000 Exemplarer, der ere forsendte til Autoriteterne i alle Verdensegne - navnlig Amerika, Ægypten og Jndien tildeels gjennem Diplomaterne. Foruden disse i det tydske og franske Sprog affattede Acter, vides følgende Omstændigheder. De der med stor Nøiagtighed betegnede Personer ere Englændere, af hvilke den Ene, ved Navn King, der efter hvad man formoder hører til de jødiske Troesbekjendere, skal være mellem 50 og 60 Aar, og den Anden yngre, ved Navn Reale, mellem 26 og 30 Aar. Efterat disse i længere Tid, især i afvigte Sommer, have gjort betydelige Affairer hos herværende og udenlandske Juvelerer, Banquierer og Kjøbmænd mod rede Penge eller Vexler paa London, der samtligen bleve betalte, og derved havde erhvervet sig Tillid, forskaffede de sig midt i October, deels mod Vexler paa London, deels mod deres personlige Credit og paa Commission Varer og rede Penge til den for Øvrigheden for Øieblikket angivne Sum af 155,705 fl. Disse Varer bestaae, saaledes som det viser sig af en i Acten optagen specificeret Fortegnelse, for det meste af Bijouteri, af Shawler, Silkestrømper, og deslige. Jmidlertid er denne Fortegnelse ingenlunde fuldstændig, da, efter hvad der bemærkes, den angivne Værdi muligt endnu vil formeres meget betydeligt, naar man regner de Forretninger, som Bedragerne havde afsluttet med flere andre Personer, fra hvem der endnu ikke er skeet Anmeldelse for Politiet. Navnligen hører dertil betydelige Jndkjøb af Vine og Eau de Cologne, der anslaaes til en Værdi af 100,000 fl. Det er for Øieblikket umuligt blot omtrentlig at angive det hele Beløb, da disse Bedrageres Forretningskreds, efter Privatmeddelelser, skal strække sig over de rhinpreussiske Fabrikstæder, Amsterdam og selv Wien, hvorhen Reale reiste sidste Sommer, ledsaget af Sønnen af en herværende anseet Vexeleer, hvilken Reise desuden gav ham Leilighed til at tilegne sig dennes Pas. Med den til samtlige Autoriteter i Jnd- og Udlandet stillede Opfordring, at udlevere de nævnte Bedragere, af hvilke King bortfjernede sig fra Wiesbaden d. 18de og Reale d. 19de Octbr. den Første under det Paaskud at gjøre en Reise til Paris til sin Hustru, der var kommen i Barselseng – er der forbundet Løfte om en Belønning af 25,000 Fr., for Tilbageleveringen af den hele Fordring, i de deeltagende Personers Navn, og en forholdsmæssig ringere Sum, dog ikke under 5000 Fr., naar der kun kan bevirkes Tilbagelevering tildeels." (Med de ommeldte Stikbreve følger et lithographeret Portrait af Kings Matresse.)